Uuden lain myötä EU:n ja Euroopan talousalueen ulkopuolelta tulevilta korkeakouluopiskelijoilta peritään jatkossa vähintään 1 500 euron lukuvuosimaksut vieraskielisestä koulutuksesta. Suomen- tai ruotsinkielisessä koulutuksessa opiskelevilta ei peritä lukuvuosimaksuja kansalaisuudesta riippumatta.

Lukuvuosimaksuja peritään lain mukaan vain ammattikorkeakoulututkintoon ja ylempään ammattikorkeakoulututkintoon johtavassa koulutuksessa sekä yliopistojen alempaan tai ylempään korkeakoulututkintoon johtavassa koulutuksessa. Maksuja ei peritä yliopistojen tieteellisessä ja taiteellisessa jatkokoulutuksessa.

